
Õiend Narva Linnavolikogu määruse „Narva linna arengukava 2035 kinnitamine“ eelnõu juurde
Kohaliku omavalitsuse korralduse seaduse § 22 lõike punkti 7 kohaselt kuulub Volikogu ainupädevusse linna arengukava ja eelarvestrateegia vastuvõtmine ning muutmine.

Antud arengukava kinnitamine toimub vastavalt kohaliku omavalitsuse korralduse seaduse § 372 lõikele 7 ja Narva Linnavolikogu 21.01.2021. a otsusele nr 4 Narva linna arengukava 2035 koostamise algatamisest.
Arengukava sisaldab Narva linna strateegiat aastani 2035, sh visioon, strateegilised suunad, valdkondlikud eesmärgid ja meetmed. Teises peatükis on välja toodud tegevuskava ja kolmandas eelarvestrateegia, mis hõlmavad 4 eelseisvat eelarveaastat (aastani 2026). Lisana on esitatud Narva linna praegune olukord valdkondade kaupa arengukava koostamise ajal. Samuti on selles ära toodud Narva linna rahvastikuprognoos aastani 2040. Narva linna strateegia kujundamise lähtealuseks on strateegia „Eesti 2035“ ja uuendamisel olev Ida-Viru maakonna arengustrateegia– arengukavas on riigi ja maakonna tasandi visioonid käsitletud Narva linna kontekstis.
Dokumendi koostamise on korraldanud Narva Linna Arenduse ja Ökonoomika Amet. Arengukava koostamist koordineeris linnavalitsuse poolt moodustatud juhtiv töörühm, kuhu kuulusid linnavalitsuse liikmed, linnavalitsuse ametite juhid, samuti volikogu esindajad. Linnavolikogu otsuse alusel konsultatsiooniteenuse saamiseks korraldatud hankemenetluse tulemusel on linna arengukava strateegilise osa väljatöötamist teostanud Cumulus Consulting OÜ. Strateegilise osa koostamise raames viidi läbi taustaanalüüs, olid korraldatud valdkondlikud seminarid, temaatilised arutelud, strateegia tööversiooni kaasamisseminar ja linnaelanike küsitlus. Juhtrühm määratles saadud sisendi põhjal peamised suunad, tegi vahekokkuvõtteid ja -järeldusi. Tegevuskava koostamisse olid kaasatud kõik linna ametiasutused ning linna osalusega ettevõtted ja sihtasutused. Osapooltelt tulnud sisendit käsitles juhtiv töörühm, vajadusel tehti täiendused ja parandused.   
Teade Narva linna arengukava 2035 eelnõu avalikustamise kohta koos eelnõuga nii eesti kui ka vene keeles oli avaldatud Narva linna veebilehel ajavahemikul 06.-27.05.2022. Avaliku väljapaneku vältel oli kõigil õigus esitada kirjalikke ettepanekuid või vastuväiteid eelnõu kohta. Lisaks sellele arengukava avalikuks aruteluks oli 23.05.2022 Narva Rahvaste majas korraldatud kaasamisseminar kõigile huvilistele. Eelnõu avaliku arutelu tulemusel on Narva Linna Arenduse ja Ökonoomika Ametile laekunud 27 ettepanekut arengukava osas. Kõik avaliku arutelu käigus laekunud arvamused, ettepanekud jms protokolliti ning käsitleti töörühma koosolekul, vajadusel arengukava eelnõu täiendati ja täpsustati arvestades nii avaliku arutelu tulemusi kui töörühma liikmete seisukohti.  

